વાત એમ છે કે વઢવાણ રાજની મુલાકાતે પ્રાંત સાહેબ પધારવાના છે. અંગ્રેજ સત્તાધિશનું સ્વાગત કરવા માટે રાજદરબારનો રસાલો ખડો થઈ ગયો છે. વઢવાણ ઠાકોર સાહેબ દાજી રાજ ગોરા અમલદારની સવારી આવેે એ વખતે પોંખી પોંખી દરવાજે પહોંચવા માટે તૈયારી કરી રહ્યા છે. ચંદ્રભવન નામનાં રાજમહેલના દરવાજે બે ઘોડે જડેલી બગી તૈયાર રાખી વખતની વાટ જોઈ રહયા છે. સાહેબને આવવાના સમય ન આવતાં ઠાકોર દાજીરાજજી તપાસ કરાવવા માણસ મોકલવાનું વિચારે છે. ત્યાં તો દરવાજે અંગ્રેજ અમલદારના ઘોડાના ડાબા દેવાણા. અરબી તોખાર ઉપર આરૂઢ થયેલા ગોરા અમલદારને જોતા જ દરવાને જઈને દરવાજે ઉભા છે, ભેળો માણસોનો રસાલો છે.